ECB ขึ้นดอกเบี้ย 0.50% ส่งสัญญาณเดือน “มี.ค.” เพิ่มอีก
ECB ขึ้นดอกเบี้ย 0.50% ส่งสัญญาณการประชุมเดือน “มี.ค.” เพิ่มอีก 0.50% เพื่อควบคุมเงินเฟ้อ
ECB ขึ้นดอกเบี้ย 0.50% สู่ระดับ 2.5% ส่งสัญญาณเดือน “มี.ค.” เพิ่มอีก
2 ก.พ. 2566

ธนาคารกลางยุโรป (ECB) มีมติปรับขึ้นอัตราดอกเบี้ย 0.50% ในการประชุมวันนี้ ตามการคาดการณ์ของตลาด และเป็นการปรับขึ้นอัตราดอกเบี้ยเป็นครั้งที่ 5 ติดต่อกัน โดยการปรับขึ้นอัตราดอกเบี้ยดังกล่าว ส่งผลให้อัตราดอกเบี้ยเงินฝากปรับตัวขึ้นสู่ระดับ 2.5%
นอกจากนี้ ECB ส่งสัญญาณปรับขึ้นอัตราดอกเบี้ยต่อไปเพื่อควบคุมเงินเฟ้อ และระบุอย่างชัดเจนว่า ECB จะปรับขึ้นอัตราดอกเบี้ยอีก 0.50% ในการประชุมเดือนมี.ค.
ขณะที่ก่อนหน้านี้ ECB ปรับขึ้นอัตราดอกเบี้ย 0.50% ในเดือนก.ค.2565 ซึ่งเป็นการปรับขึ้นอัตราดอกเบี้ยเป็นครั้งแรกในรอบ 11 ปี และเป็นการปรับขึ้นอัตราดอกเบี้ยครั้งใหญ่ที่สุดนับตั้งแต่ปี 2543 ก่อนที่จะปรับขึ้น 0.75% ทั้งในเดือนก.ย.และต.ค. และปรับขึ้น 0.50% ในเดือนธ.ค.
ทั้งนี้นางคริสติน ลาการ์ด ประธาน ECB กล่าวก่อนหน้านี้ว่า ECB จะยังคงเดินหน้าปรับขึ้นอัตราดอกเบี้ย และคงอัตราดอกเบี้ยที่ระดับสูงเป็นเวลานานเท่าที่มีความจำเป็น เพื่อกดดันให้เงินเฟ้อปรับตัวลงสู่เป้าหมาย 2% ของ ECB